Venstre

Venstre er et politisk parti. Deres slagord er "Folk først.". Lederen for Venstre er Trine Skei Grande.

Historie
Venstre er landets eldste partiorganisasjon, og partiet ble stiftet den 28. januar 1884.

Johan Sverdrup var Venstres første partileder. Han sto i spissen for innføringen av parlamentarismen i Norge. Under Venstres tidligste periode kjempet partiet politiske kamper for religionsfrihet, juryordningen og allmenn stemmerett.

Grunnlaget for splittelsen mellom Venstre i 1972 var uenigheten blant medlemmene og Venstres 13 stortingsrepresentanter om norsk medlemskap i EU.

8 av representantene på Stortinget fra Venstre var for medlemskapet i EU, mens 5 representanter var imot det. Det ble innkalt til ekstraordinært landsmøte, og landsmøte konkluderte med at stortingsrepresentantene måtte følge partiprogrammet. Derfor brøt disse 8 representantene ut av venstre og de fleste medlemmene som var for EU fulgte etter. Utbryterne dannet et nytt parti med navnet Folkepartiet Nye Venstre. Venstre protesterte mot dette navnet, og det nye partiet skiftet navn til Det Nye Folkepartiet.

I dag er Venstre et lite parti, od de består av 9 stortingsrepresentanter.

Ideologi
Venstre er et sosialliberalt parti. Det er en form for liberalisme som legger vekt på at enkeltmennesket er sosialt avhengig, samtidig som de vil legge til rette for så mye frihet som mulig for hvert menneske.

Sosialliberalismen er en reaksjon mot liberalismen. I liberalismen, skulle hvert individ ha ansvar for seg selv, og staten skulle bare sørge for ro og fred mellom individene. I sosialliberalismen har staten en større oppgave med å tilrettelegge for et sosialt samfunn, og man vil bruke staten som et verktøy for å gi folk muligheter. Et sosialliberalt parti er derfor veldig opptatt av kultur-, sosial- og utdannelsespolitikk. De sosiale tilretteleggelsene fra staten er det som skal sørge for at de svake i samfunnet ikke bukker under.

Venstre står for frihet for enkeltmennesket kombinert med et sterkt fellesskap.

Skattepolitikk
Venstre ønsker høyere skatter for miljøgifter og å skade miljøet. Dette bidrar både til mer penger og mindre miljøutslipp. Venstre vil også redusere og etter hvert fjerne formueskatten.

En kjernesak
Venstre satser hardt på miljøpolitkken sin. De ønsker å redusere klimautslipp og samtidig få andre til å gjøre det samme, f.eks. ved å:

-Kutte 40% av norske utslipp innen 2030

-Bevare sårbare områder mot oljeboring

-Gjøre Norge til Europas fornybargigant

-Gjøre norsk industri til verdensmestere i miljøteknologi

I tillegg til dette ønsker partiet å blant annet gi skattefradrag til de som gjør boligen sin mer miljøvennlig, og å fjerne momsen på økoligisk mat, bygge flere sykkelveier og å innføre ekstra avgifter på unødvendig emballasje. Grønn byutvikling og grønn industri er også svært viktig for partiet.

Skolepolitikk
Venstre vil satse på skolen og gjøre den norske skolen til verdens beste. Skole er en av Venstres viktigste saker.

Venstre vil at alle barn skal kunne utvikle sitt potensial og vil at alle skal kunne få den kunnskapen de måtte trenge. De vil at alle elever skal kunne ses og få undervisning tilpasset dem. Venstre mener at gode lærere er nøkkelen til en god skole.

Venstre vil at både elever og lærere skal ha det bra på skolen. De vil gjøre det mer attraktivt å være lærer, for læreryrket er et av de viktigste yrkene vi har. Flinke, motiverte og fagoppdaterte lærere er veien å gå til en bedre skole.

Venstre vil fange opp de elevene som havner utenfor, og gjøre skolen mer motiverende for alle. De mener at en god skole motiverer elevene til å gjøre sitt beste.

Venstre er for at både skolen og barneforeldre må kunne samarbeide om åpningstider for å gjøre hverdagen enklere.

Venstre ønsker en trygg og god oppvekst for alle barn. Tilpassende løsninger gjør hverdagen bedre og lettere for alle.